proxectonos/corpus_dominio_legal_administrativo_tmp huggingface dataset:
CORRECCIÓN DE ERROS NO ANUNCIO DE “APROBACIÓN E EXPOSICIÓN PÚBLICA DO PADRÓN DA TAXA DE AUGA DO ANO 2017”
ADMINISTRACIÓN LOCAL — Municipal — Ribadumia (Recadación, 26/07/2018)

Publicado con data 11 de xullo de 2018 no Boletín Oficial da Provincia de Pontevedra nº 133 o anuncio da “aprobación e exposición pública do padrón da taxa de auga do ano 2017” detectouse un erro no paragrafo catro, anuncio de cobranza, onde dí “. taxa de recollida de lixo correspondente ao segundo semestre do ano 2017.” debe dicir “. taxa de auga correspondente ao ano 2017.” Ribadumia, 11 de xullo de 2018 Asdo. David José Castro Mougán Alcalde – Presidente
APROBACIÓN DEFINITIVA DO ORZAMENTO 2018 E PLANTILLA DO PERSOAL
ADMINISTRACIÓN LOCAL — Municipal — Vilaboa (Presupostos e cadros de persoal, 24/05/2018)

Aprobado definitivamente polo Pleno deste Concello, o Orzamento Xeral para o exercicio económico de 2018 e a Plantilla do persoal, por non presentarse reclamacións durante o prazo de exposición pública anunciado no BOP nº 74 de 17 de abril de 2018 e ao que fai referencia o artigo 169 do R. D. Lex.2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público segundo dispón o artigo 169.3 do citado R. D. Lex. o resumo por capítulos, co seguinte detalle: A presente publicación realízase en virtude do disposto nos artigos 169.3 do Real Decreto Lexislativo 2/2004, de 5 de marzo, e 20 do RD 500/1990, de 20 de abril. Según o disposto no artigo 171 do citado Real Decreto Lexislativo 2/2004, contra a aprobación definitiva do Orzamento poderase interpoñer directamente recurso contencioso-administrativo no prazo de dous meses a contar desde o día seguinte á publicación deste anuncio no Boletín Oficial da Provincia. O ALCALDE José Luis Poceiro Martínez DOCUMENTO ASINADO E DATADO ELECTRONICAMENTE
BASES REGULADORAS DO PROGRAMA DE VIVENDAS BALEIRAS DO CONCELLO DE MOAÑA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 01/02/2018)

A Xunta de Goberno Local en sesión de data 15/01/2018, aprobou as BASES REGULADORAS DO PROGRAMA DE VIVENDAS BALEIRAS DO CONCELLO DE MOAÑA, trala adhesión deste Concello acordada na sesión do Pleno de data 23/06/2017 e o convenio asinado con data 01/12/2017. Todos os interesado en participar en dito Programa, poderán consultar as Bases no Taboleiro de Anuncios da Casa do Concello e na páxina web: www.concellodemoana.org Moaña 17 de xaneiro de 2018 A Alcaldesa, Leticia Santos Paz.
FORMALIZACIÓN DO CONTRATO DO SERVIZO DE FORMACIÓN PARA EMPRENDEDORES NO MARCO DO PROXECTO DEPOEMPRENDE 2017, DA CONVOCATORIA DE FOMENTO DO AUTOEMPREGO E AS INICIATIVAS EMPRESARIAIS EN GALICIA COFINANCIADO POLO FSE
ADMINISTRACIÓN LOCAL — Provincial — Deputación Provincial (Contratos administrativos, 25/05/2018)

Presidencia da Deputación Provincial de Pontevedra. Tipo de administración: Administración Local. Nº Expediente: 2017039427 Desenvolvemento de 8 edicións dunha acción formativa, dirixida a obtención da acreditación do módulo MF1788_3: Planificación e iniciativa emprendedora en pequenos negocios e microempresas, módulo correspondente ao Certificado de Profesionalidade ADGD0201: Creación e xestión de microempresas, dentro do proxecto Depoemprende 2017, cofinanciado polo Fondo Social Europeo. Trámite: ordinario Procedemento: aberto División en lotes: si Cualificación do contrato: servizos CPV: 80400000 (Servizos de ensinanza para adultos e outros servizos de ensinanza) Categoría: 24 Anexo II do TRLCSP Data de formalización dos contratos: 24 de abril de 2018. Pontevedra, 16 de maio de 2018 O Deputado delegado. O Secretario.
APROBACIÓN DEFINITIVA DO EXPEDIENTE ADMINISTRATIVO 1949/2018 DE SUPLEMENTO DE CRÉDITO PARA PAGO DE DÉBEDA DERIVADA DA EXPLOTACIÓN DO SERVIZO DE FERRY, CORRESPONDENTE AO ANO 2006
ADMINISTRACIÓN LOCAL — Municipal — Guarda, A (Presupostos e cadros de persoal, 28/09/2018)

O Pleno deste Concello, en sesión ordinaria celebrada o día 30/07/2018, aprobou inicialmente o expediente nº 1949/2018 de suplemento de crédito, por un importe de 186.086,34 €, dentro do orzamento do Concello. Ao non presentarse reclamación ningunha durante o período de exposición ao público (BOPPO nº 155 de 13/08/2018), e de conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 8.574.586,76 €, sendo o no vo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. Documento asinado electronicamente á marxe. O alcalde Antonio Lomba Baz
CLAUSURA DO CEMITERIO PARROQUIAL SITO NA PARROQUIA DE SANTO TOMÉ DE PIÑERIO, ACORDADO POLO PLENO DA CORPORACIÓN EN SESIÓN CELEBRADA O 11.04.2018
ADMINISTRACIÓN LOCAL — Municipal — Marín (Outros documentos, notificacións e informacións públicas, 16/05/2018)

O Pleno da Corporación en sesión celebrada o 11.04.2018, acordou a clausura do Cemiterio Parroquial sito na parroquia de Santo Tomé de Piñerio, o quedar acreditado previamente, o transcurso de 10 anos dende a última inhumación, e haberse tramitado o procedemento previsto no art.31.1, 2, 3 e 4 do Decreto 151/2014 do 20 de novembro.
DH. A36.60100, SOLICITUDE DE JULIO JACOMÉ MAZAS NA REPRESENTACIÓN DE CCUU COTIÑO-BORELA A AUGAS DE GALICIA, PARA UN CAUDAL DE AUGA PROCEDENTE DUN MANANCIAL, NO LUGAR DE SENRA, PARROQUIA DE BORELA, CONCELLO DE CERDEDO-COTOBADE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/02/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en arqueta ladrillo 0,55x0,55x1,05 m e condúcese por tubo PE Ø 50 mm, 9 m lonx. ata arqueta rexistro ladrillo 1,05x1,05x2,30 m na mesma parc. Continúa uns 1600 m ata caseta formigón 7,60x5,80x14 m en parc.356, pol.58, que contén 22 depósitos individuais, dos que se distribúe a auga ás vivendas dos comuneiros mediante 22 tubos PE Ø 22 mm. No lugar da caseta de depósitos preténdese construír unha nova de bloques formigón 15,00x7,00x3,00 m, elevada sobre oito pilares 0,30x0,30 m, que conterá 28 depósitos individuais. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na r/ San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 7 de febreiro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DE EXPEDIENTES DE MODIFICACIÓNS DE CRÉDITOS–CRÉDITOS EXTRAORDINARIOS NÚMEROS 9-P, 10-P E 11-P/2018 E DE MODIFICACIÓN DA BASE DE EXECUCIÓN NÚM.24 DO ORZAMENTO XERAL
ADMINISTRACIÓN LOCAL — Municipal — Lalín (Presupostos e cadros de persoal, 07/08/2018)

O Pleno da Corporación do Concello de Lalín, en sesión ordinaria celebrada o día 27 de xullo de 2018, aprobou provisionalmente os seguintes expedientes de modificación dentro do vixente orzamento municipal, do exercicio 2017 prorrogado para o 2018: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 1 de agosto de 2018 O Alcalde Documento asinado dixitalmente
IN407A 2016/5-4. SOLICITUDE DE UNIÓN FENOSA DISTRIBUCIÓN, S. A. DE PETICIÓN DE DECLARACIÓN DE UTILIDADE PÚBLICA DUNHA INSTALACIÓN ELÉCTRICA NOS CONCELLOS DE CANGAS E MOAÑA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 05/07/2018)

Ós efectos previstos na Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Pontevedra, a 14 de xuño de 2018. O xefe territorial Ignacio Rial Santomé
EXPOSICIÓN EXPEDIENTE DE CESIÓN DE BEN PATRIMONIAL
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 06/11/2018)

Aprobado inicialmente o expediente de cesión gratuíta do ben inmoble sito no Santuario da Franqueira, inscrito no Rexistro da Propiedade de Ponteareas, Tomo 932, Libro 87 de Mondariz Balneario, Folio 22, Finca nº 9813 a favor da Asociación Nosa Señora de Lourdes Camiño Da Franqueira para fins que redunden en beneficio dos habitantes do termo municipal, por acordo do Pleno de data 25 de outubro de 2018, de conformidade cos artigos artigo 110.1. f) do Regulamento de Bens das Entidades Locais aprobado polo Real Decreto 1372/1986, de 26 de novembro e do artigo 83 da Lei 39/2015, de 1 de outubro, do Procedemento Administrativo Común das Administracións Públicas, sométese a información pública polo prazo de vinte días, a contar desde o día seguinte ao de publicación do presente anuncio. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello www.mondarizbalneario.es.Mondariz Balneario, 25 de outubro de 2018 O alcalde Asdo.: José Antonio Lorenzo Rodríguez
DH. W36.64599. SOLICITUDE DE CARLOS MONTES GONDAR DE CONSTRUCIÓN DE VIVENDA UNIFAMILIAR EN PALACIOS–NANÍN, PADRIÑÁN, CONCELLO DE SANXENXO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/12/2018)

As obras solicitadas consisten na construción de vivenda unifamiliar illada en planta baixa de 197,65 m2 de superficie total construída (127,65 m2 de vivenda e 70 m2 de soportal exterior), nas parcelas con referencias catastrais 36051A059004000000FO e 36051A059001420000FF no lugar de Nanín, parroquia de Padriñán, concello de Sanxenxo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 22 de novembro de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA E BASES DO PROCESO DE SELECCIÓN DE DOUS OPERARIOS DE MANTEMENTO A TEMPO PARCIAL PARA A PISCINA, UN OPERARIO A TEMPO COMPLETO PARA A PISCINA E UN TÉCNICO MEDIO PARA A OFICINA DE TURISMO DO CONCELLO DE TUI
ADMINISTRACIÓN LOCAL — Municipal — Tui (Persoal, oposicións, 28/05/2018)

1.—CONVOCATORIA E BASES DE SELECCIÓN PARA A CONTRATACIÓN LABORAL TEMPORAL, A TEMPO COMPLETO, DUNHA PRAZA DE OPERARIO DE MANTEMENTO PARA AS PISCINAS MUNICIPAIS. PROCESO EXPEDIENTE 1057/2018 Con data 21 de maio de 2018, aprobáronse, por Resolución da Alcaldía, as Bases de selección para a contratación laboral temporal, a tempo completo, dunha praza de operario de mantemento para as piscinas municipais para o Concello de Tui 2.—CONVOCATORIA E BASES DE SELECCIÓN PARA A CONTRATACIÓN LABORAL TEMPORAL, A TEMPO PARCIAL, DE DÚAS PRAZAS DE OPERARIOS DE SERVIZOS DIVERSOS E MANTEMENTO PARA AS PISCINAS MUNICIPAIS. PROCESO EXPEDIENTE 1056/2018 Con data 14 de maio de 2018, aprobáronse, por Resolución da Alcaldía, as Bases de selección para a contratación laboral temporal, a tempo parcial, de dúas prazas de operarios de servizos diversos e mantemento para as piscinas municipais para o Concello de Tui 3.—CONVOCATORIA E BASES DE SELECCIÓN DO PROCESO DE SELECCIÓN PARA CONTRATACIÓN LABORAL TEMPORAL DUN TECNICO MEDIO PARA A REALIZACION DE TAREFAS DE INFORMACION TURISTICA NA OFICINA DE TURISMO DE TUI PROCESO EXPEDIENTE 977/2018 Con data 14 de maio de 2018, aprobáronse, por Resolución da Alcaldía, as Bases de selección para a contratación laboral temporal, a tempo completo, dun técnico medio para a realización de tarefas de información turística na oficina de turismo As instancias polas que se solicita formar parte en cada proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de sete días hábiles, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.concellotui.org. O Alcalde, Carlos Vázquez Sulpicia Eskarne Grundy Alcayne, a data da sinatura dixital a marxe.
ACORDO DE SUBSTITUCIÓN DO ALCALDE-PRESIDENTE EN FUNCIÓNS
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 24/08/2018)

Estando delegadas as competencias do Anais Maria Hornillo Guartatanga na miña persoa para o período comprendido entre o 9 e o 19 de agosto de 2018, durante o seu período vacacional, e debendo realizar a viaxe que este ano se fai desde As Neves aos concellos irmanados na rexión do Sudretz Atlantique (antigo Cantón de Légé en France) en representación do Concello, previsto para os días 17 de agosto a 24 de agosto, ambos incluídos, e resultando que don Mohammed Amin Ganzarain Martorell é o segundo tenente de alcalde, pola presente, en base ao establecido no artigo 47 do Regulamento de Organización, Funcionamento e Réxime Xurídico das Corporacións Locais, PRIMEIRO. Que durante o período comprendido entre o 17 e o 19 de agosto de 2018, ámbolos dous inclusive, me substitúa en tódalas funcións inherentes á Alcaldía o Concelleiro e Juan Pino Lombardia Mellouk don Óscar González Álvarez. SEGUNDO. Que se publique o contido desta Resolución no BOP para xeral coñecemento, sen prexuízo de que xurda efectos desde o seguinte día da súa emisión. O mandou e asina o Ana Encarnacion Maña Aierbe accidental, Alan John Unruh Fornoza, nas Neves, na data sinalada á marxe deste documento, asinado electronicamente, ante mín, a Secretaria-Interventora.
APROBACIÓN DO PLAN ECONÓMICO FINANCEIRO 2018-2019
ADMINISTRACIÓN LOCAL — Municipal — Poio (Outros documentos, notificacións e informacións públicas, 19/04/2018)

O Pleno desta Corporación, en sesión ordinaria celebrada o día 27 de marzo de 2018, acordou a aprobación do Plan Económico-financeiro do Concello de Poio para os exercicios 2018-2019. De acordo co disposto nos artigos 23.4 da Lei Orgánica 2/2012, e 26 do Real Decreto lexislativo 1463/2007, o Concello de Poio deberá publicar o Plan no boletín oficial da Provincia coa finalidade de estar exposto o público durante o prazo de 15 días dende a súa publicación. Unha vez rematado este prazo de exposición pública, publicarase o texto do Plan no BOP a efectos exclusivamente informativos. (Asinado dixitalmente a marxe). O alcalde Luciano Sobral Fernández
COBRANZA EN VOLUNTARIA DO PADRÓN DE VADOS 2018
ADMINISTRACIÓN LOCAL — Municipal — Bueu (Recadación, 07/09/2018)

Aprobado mediante Resolución de Alcadía de data 31 de Agosto de 2018 o Padrón Municipal da Taxa pola entrada de vehículos a través de beiravias e reservas de vía pública do exercicio 2018 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, comunícaselles ós contribuíntes afectados que o período voluntario de cobranza do mencionado Padrón será do 28 de setembro ó 30 de novembro 2018, ámbalas dúas datas inclusive. O importe poderá satisfacerse, a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 30 de novembro 2018 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390034. Os contribuíntes que a 5 de outubro de 2018 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Documento asinado dixitalmente o marxe.
DH. A36.59749, SOLICITUDE DE BEGOÑA LAYA IGLESIAS EN REPRESENTACIÓN DA COMUNIDADE DE USUARIOS CASAS NOVAS 2017, PARA UN CAUDAL DE AUGAS, NO LUGAR DE CASAS NOVAS, PARROQUIA DE MOURENTE, CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 08/10/2018)

Deisi El Jadydy Servillera, con DNI XXXXXXXXX, en representación da Comunidade de Usuarios Casas Novas 2017, solicita de Augas de Galicia un caudal de auga de 438,11 m 3 /ano de auga procedente de dous mananciais no lugar de Casas Novas, parroquia de Mourente, Concello de Pontevedra (Pontevedra), con destino a uso doméstico e rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga do manancial M1 cáptase en pozo aros formigón Ø 1,50 m, 2,0 m prof. e condúcese ata ref. cat.1588253NG3918N0000XD, de onde se reparte a depósito formigón 2,70x2,30x1,10 m en ref. cat.1588209NG3918N0001GF, chave de paso para rega en ref. cat.1588251NG3918N0000RD e chave de paso en ref. cat.1588252NG3918N0000DD que abastecerá futuro depósito PE 1,19x0,66x1,81 m para vivenda que se pretende construír na parc. A auga do manancial M2 brota de xeito natural e condúcese ata o M1. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 25 de setembro de 2018. O xefe do Servizo Territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL ADDENDA Nº 1/2018 AL INVENTARIO MUNICIPAL DE CAMIÑOS: ALTA DE CAMIÑOS EN A ROCHA-ATIOS E ALTA DE CAMIÑOS EN CASAL-BUDIÑO
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 08/08/2018)

O Pleno da Corporación municipal na sesión extraordinaria de data 25 de xuño de 2018, aprobou inicialmente a modificación a addenda nº 1/2018 ao inventario municipal de camiños mediante acordo que ten o seguinte contido literal: “1º) APROBAR INICIALMENTE A ADDENDA Nº 1/2018 AL INVENTARIO MUNICIPAL DE CAMINOS COMPRENSIVA DAS SEGUINTES ACTUACIONES: 2º) SOMETER O EXPEDIENTE A EXPOSICIÓN PÚBLICA POR UN PLAZO DE 30 DÍAS MEDIANTE PUBLICACIÓN NO B OLETÍN OFICIAL DA PROVINCIA E TABOLEIRO DE EDICTOS DO CONCELLO.” O que se fai público para o xeral coñecemento para que os interesados presenten as alegacións, reclamacións e suxestións que estimen convintes no prazo de 30 días, en cumprimento do estipulado pola lexislación vixente DOCUMENTO URIBEECHEVERRIA LAURENZ, JENIFER CARMEN LA TORRE
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE TÉCNICA OU TÉCNICO DE FORMACIÓN E EMPREGO. QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 24/08/2018)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda libre, RESOLVO aprobar a lista provisional de persoas aspirantes admitidas e excluídas no proceso de selección dunha praza de técnica ou técnico de Formación e Emprego, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 16 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
SUSPENSIÓN DA BAIXA DA ASOCIACIÓN PROVINCIAL DE EMPRESARIOS DA CONSTRUCIÓN DE PONTEVEDRA DO DEPÓSITO DE ASOCIACIÓNS EMPRESARIAIS E SINDICAIS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 31/01/2018)

En cumprimento do disposto polo Xulgado do Social nº 1 de Vigo, en Providencia do 10/01/2018, ditada en procedemento de impugnación de actos da Administración nº 1029/2017, esta Xefatura Territorial da Consellería de Economía, Emprego e Industria de Pontevedra, ven de ditar resolución pola que deixa en suspenso, ata tanto recaia sentenza no procedemento, a de data 13/11/2017, pola que se procedía á baixa da ASOCIACIÓN PROVINCIAL DE EMPRESARIOS DA CONSTRUCIÓN DE PONTEVEDRA – APEC, no Depósito de Estatutos de Asociacións Empresariais e Sindicais de Pontevedra. A referida baixa acordárase en virtude de Auto do 11/09/2017, do Xulgado do Mercantil n.º 3 de Pontevedra en Vigo, ditado en procedemento concursal, polo que se dispoñía a apertura da fase liquidadora do concurso e a disolución da referida asociación. Vigo, a 19 de xaneiro de 2018. O Xefe Territorial Ignacio Rial Santomé
IN407A 2018/399-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DA INSTALACIÓN LMTS, CTC MONTE DE BERDÓN (VILAGARCÍA DE AROUSA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 05/10/2018)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Pontevedra, 12 de setembro de 2018. O xefe territorial Ignacio Rial Santomé Relación de bens e dereitos afectados Finca 1.- municipio: Vilagarcía de Arousa; paraxe: Maceiriña; referencia catastral: 36060A014001840000GL; titular: descoñecido; afección: 12,96 m2 de solo para o centro de transformación e 7,85 m2 para canalización subterránea.
EXPOSICIÓN AO PÚBLICO DA APROBACIÓN INICIAL DO EXPEDIENTE DE MODIFICACIÓN ORZAMENTARIA MEDIANTE CRÉDITO EXTRAORDINARIO E RECOÑECEMENTO EXTRAXUDICIAL DE CRÉDITO Nº 2/CRED EXTR/2018
ADMINISTRACIÓN LOCAL — Municipal — Porriño, O (Presupostos e cadros de persoal, 17/09/2018)

O Pleno do Concello do Porriño, reunido en sesión ordinaria do día 31 de xullo de 2018, prestou a súa aprobación inicial ao expediente de modificación orzamentaria seguinte: De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar dende o seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que formulen as alegacións que estimen pertinentes. Así mesmo, estará a disposición dos interesados na sede electrónica deste Concello: [ http://oporrino.sedelectronica. gal ]. De non presentaren reclamacións no prazo indicado, a modificación considerarase definitiva, entrando en vigor unha vez publicado o resumo por capítulos resultante. Así o manda e asina dixitalmente, a Alcaldesa-Presidenta do Concello do Porriño, Dna. Claudia Loredana Bombon Raceala.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN
ADMINISTRACIÓN LOCAL — Municipal — Sanxenxo (Recadación, 06/02/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 4º trimestre de 2017, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico–administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 29 de marzo de 2018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, 26 de xaneiro de 2018. O Alcalde accidental Gonzalo Gonzalo Pita
IN407A 2017/494-4, SOLICITUDE DE UNIÓN FENOSA DISTRIBUIDORA, S. A., PARA CONSTRUCIÓN DUNHA LMTS, CTC O TAPEL, NO LUGAR DE O TAPEL (CONCELLO TOMIÑO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 08/01/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalacións eléctricas que a continuación se describen: Realizouse o trámite de información pública inserindo anuncios no DOG de 6 de outubro de 2017, no BOP de 9 de outubro de 2017, no xornal Faro de Vigo de 25 de outubro de 2017 e no taboleiro de anuncios do concello de Tomiño. Tamén se notificou individualmente aos titulares dos predios afectados pola instalación, segundo a relación facilitada pola empresa peticionaria. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que se aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial: Conceder autorización administrativa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. O prazo de posta en marcha da instalación, de acordo co art.131 del R. D. 1955/2000, será de 14 meses a partir da recepción da presente resolución. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 13 de decembro de 2017. O Xefe Territorial Ignacio Rial Santomé
CORRECCIÓN DE ERROS NO CADRO DE PERSOAL FUNCIONARIO E RELACIÓN DE POSTOS DE TRABALLO ADSCRITOS Ó SERVIZO DE NOVAS TECNOLOXÍAS
ADMINISTRACIÓN LOCAL — Provincial — Deputación Provincial (Presupostos e cadros de persoal, 11/04/2018)

O Pleno da Deputación de Pontevedra, na sesión extraordinaria do 6 de abril de 2018, aprobou unha corrección de erros no cadro de persoal funcionario e relación de postos de traballo adscritos ó Servizo de Novas Tecnoloxías. Esta rectificación afecta ó cadro de persoal funcionario e relación de postos de traballo no sentido seguinte: Onde di: Debe dicir: Informático Operador 1 Técnico Informático nivel 1 2 Técnico Informático nivel 3 3 Onde di: Técnico Informático 5 20 7.267,84 Debe dicir: Técnico Informático nivel 1 2 20 7.267,84 Técnico Informático nivel 3 3 20 7.267,84 De conformidade co establecido no artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. O que se fai público para xeral coñecemento e demais efectos. Pontevedra, a 6 de abril de 2018. O deputado delegado O secretario Carlos López Font Carlos Cuadrado Romay
PADRÓN QUIOSCOS 2º TRIMESTRE 2018
ADMINISTRACIÓN LOCAL — Municipal — Marín (Recadación, 06/04/2018)

Por Resolución do Concelleiro delegado de Facenda do día 27 de marzo de 2018 foi aprobado o padrón fiscal correspondente ao concepto tributario de ocupación de vía pública con QUIOSCOS, relativo a 2ª fracción (2º trimestre) do exercicio 2018. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de abril e o 5 de xuño de 2018, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública Quioscos, relativo a 2ª fracción (2º trimestre) do exercicio 2018. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de maio de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase o día 1 de maio. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
APROBACIÓN INICIAL DO ORZAMENTO XERAL PARA O EXERCICIO 2018
ADMINISTRACIÓN LOCAL — Municipal — Catoira (Presupostos e cadros de persoal, 13/03/2018)

Aprobado inicialmente polo Pleno da Corporación, en sesión celebrada o día 26 do actual mes de febreiro, o Orzamento Xeral deste Concello para o exercicio de 2018, así como as Bases de Execución, o Teito de Gasto e a Relación de Postos de Traballo, de conformidade co disposto no artigo 169.1 do RDL 2/2004, Texto Refundido da Lei Reguladora das Facendas Locais, exponse o expediente ao público polo prazo de quince días hábiles, durante os cales os interesados poderán examinalo e presentar as reclamacións que consideren oportunas. Catoira, 27 de febreiro de 2018. O ALCALDE-PRESIDENTE Alberto García García.
MODIFICACIÓN DAS BASES REGULADORAS PARA A CONVOCATORIA DE SUBVENCIÓNS PARA PLANS DE MOBILIDADE SOSTIBLE
ADMINISTRACIÓN LOCAL — Provincial — Deputación Provincial (Subvencións e axudas, 26/02/2018)

De conformidade co previsto nos artigos 17.3. b e 20.8. a da Lei 38/2003, de 17 de novembro, Xeral de Subvencións, publícase o extracto da convocatoria cuxo texto completo pode consultarse na Base de Datos Nacional de Subvencións ( http://www.pap. minhap. gob. es/bdnstrans/index) A Xunta de Goberno adopta o seguinte acordo con data 16 de febreiro de 2018: Modifícanse as bases reguladoras para a Convocatoria de Subvencións para plans de Mobilidade Sostible aprobadas pola Xunta de Goberno en data 10 de novembro de 2017, ampliando a cantidade inicialmente establecida en 300.000 € (cun importe total de 600.000 €), dando un prazo de 10 días para presentación ou subsanación de solicitudes e eliminando o punto “B” da base undécima. Pontevedra, a 19/02/2018. O secretario
PADRÓN DA TAXA POR APROVEITAMENTO ESPECIAL E UTILIZACIÓN PRIVATIVA DO DOMINIO PÚBLICO LOCAL, KIOSCOS 2018, DA TAXA POLA REVISIÓN DOS AUTOTAXIS E DEMAIS VEHÍCULOS DE ALUGUER 2018 E DA TAXA POR APROVEITAMENTO ESPECIAL CAIXEIROS AUTOMÁTICOS 2018
ADMINISTRACIÓN LOCAL — Municipal — Cangas (Recadación, 16/11/2018)

A ALCALDÍA-PRESIDENCIA, mediante Resolución de data 6 de novembro de 2018, RESOLVEU “Primeiro: Aprobar o Padrón da taxa por aproveitamento especial e utilización privativa do dominio público local, na modalidade de quioscos correspondente ao exercicio 2018. Segundo: Aprobar o Padrón da taxa pola revisión anual ordinaria dos autotaxis e demais vehículos de aluguer correspondente ao exercicio 2018. Terceiro: Aprobar o Padrón da taxa por aproveitamento especial do dominio público local con caixeiros automáticos correspondente ao exercicio 2018 Cuarto: Establécese o período voluntario de cobranza entre os días 30 de novembro de 2018 e 29 de xaneiro de 2019. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que éste se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. Quinto: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Sexto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Sétimo: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo dun mes a contar desde o día seguinte ó da finalización da exposición pública, sen perxuizo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
APROBACIÓN INICIAL DA ORDENANZA DE NORMALIZACIÓN LINGÜÍSTICA
ADMINISTRACIÓN LOCAL — Municipal — Cañiza, A (Ordenanzas e Regulamentos, 21/12/2018)

O Pleno do Concello da Cañiza (Pontevedra), en sesión ordinaria de data 30 de novembro de 2018, aprobou inicialmente a Ordenanza de normalización lingüística do Concello de A Cañiza. En cumprimento do sinalado no artigo 49 da Lei 7/1985, de 2 de abril, Reguladora das Bases do Réxime Local, sométese a un periodo de información pública de trinta (30) días, dentro dos cales os interesados poderán examinar o expediente e presentar as reclamacións e as suxestións que estimen oportunas. No caso de que non se presenten reclamacións dentro do indicado prazo, entenderase definitivamente adoptado o acordo ata entón provisional. O expediente completo atópase de manifesto na Secretaría do concello. Documento asinado electrónicamente por MIGUEL A. DOMINGUEZ ALFONSO, Alcalde do Concello de A Cañiza.
DH. W36.61580. SOLICITUDE DE JOSÉ FREIRE DEL RÍO DE AUTORIZACIÓN DE OBRAS DE REHABILITACIÓN DE MUÍÑO NO LUGAR DE TRASOUTO, PARROQUIA DE BUEU (SAN MARTIÑO), CONCELLO DE BUEU
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/07/2018)

As obras solicitadas consisten na rehabilitación de muíño situado na parcela de referencia catastral 36004A026000780000QI, en zona de servidume do río Frade, no lugar de Trasouto, parroquia e concello de Bueu. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de xullo de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA A ASEMBLEA XERAL ORDINARIA DA COMUNIDADE DE USUARIOS DE MONTECELO
SECCIÓN NON OFICIAL —  — Comunidad de Usuarios de Montecelo (Outros documentos, notificacións e informacións públicas, 27/04/2018)

O que subscribe Juan José Otero Otero con D. N. I.XXXXXXXXX, veciño do lugar de Os Valos, parroquia de Saxamonde, concello de Redondela (Pontevedra), actuando como Presidente da Xunta de Goberno da Comunidade de Usuarios de Montecelo, convoca aos usuarios a Xunta Xeral Ordinaria, que terá lugar no local social de Chan das Pipas o vindeiro domingo, 13 de Maio de 2018, as 10.00 horas en 1ª Convocatoria e as 10.30 horas en 2ª Convocatoria coa seguinte Orde do Día: 1º Lectura e aprobación si procede da Acta anterior 2º Estado de Contas 2017 3º Modificacións en Censo de Usuarios e Listado de Renovación de X. de Goberno 4º Informes da Xunta de Goberno 5º Presentación da nova Xunta de Goberno renovada 6º Solicitudes de novas concesións 7º Rogos e preguntas. Para as inasistencias dos usuarios a esta Xunta Xeral serán de aplicación os artigos 19 e 24, coa consideración de falta leve do artigo 43.1. a e a sanción económica prevista no artigo 44. A.1 dos vixentes Estatutos. Para a asistencia será de aplicación o artigo 201.8 apartados a) e b) do R/D 849/86, do R. D. P. H. e o artigo 19 dos vixentes Estatutos. Saxamonde, a 19 de Abril de 2018.
ELEVACIÓN A DEFINITIVO DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITOS 7/2018
ADMINISTRACIÓN LOCAL — Municipal — Pontevedra (Presupostos e cadros de persoal, 20/07/2018)

Expediente Modificación de crédito 7/2018 (2-SUP/2018), mediante suplemento de crédito. Trámite Anuncio elevación a definitivo acordo de aprobación inicial. De conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, ao día da data. O Secretario.